Hadde den årlig vært regulert i tråd med lønnsveksten, ville langt færre familier levd under fattigdomsgrensa, sier hun. Ordfører- og byrådslederkandidatene fra SV og Arbeiderpartiet vil ikke sitte stille og se på at barnefattigdommen øker i hovedstaden. – Barn i fattige familier er helt uskyldig havnet i situasjonen de er kommet i, og vi har en forpliktelse til å rette dette opp for barnas skyld, sier ordførerkandidat i Oslo, Marianne Borgen (SV). Hun får støtte av Arbeiderpartiets byrådslederkandidat, Libe Rieber-Mohn (Ap). – Det er ikke naturlig at byen er delt på den måten.